Projektforslag for indførelse af tilslutningspligt til fjernvarme i [adresse] og Vitten 
Sagsfremstilling 
17.                 Projektforslag for indførelse af tilslutningspligt til fjernvarme i [adresse] og 
Vitten - Åbent 
  
  
SAGENS INDHOLD 
[adresse] har i januar 2015 anmodet om kommunens godkendelse af et projektforslag for indførelse af 
tilslutningspligt til fjernvarme i [adresse] og Vitten samt for de eksisterende ejendomme mellem de to landsbyer. 
  
[adresse] har samtidigt anmodet om kommunens godkendelse af, at varmeværket udvider sit 
forsyningsområde til også at omfatte ovennævnte område.  Projektforslagene skal godkendes af kommunen efter to 
forskellige bekendtgørelser i varmeforsyningsloven, henholdsvis tilslutningsbekendtgørelsen og 
projektbekendtgørelsen. Projektforslagene behandles parallelt.  
  
Projektets formål er at konvertere landsbyerne [adresse] og Vitten, herunder virksomheden Simon Kristiansen, fra 
individuelle varmeanlæg til fjernvarme fra [adresse]. Ved konvertering til fjernvarme sikres en lavere og 
mere stabil varme-pris for forbrugerne og en reduktion af CO2-udledningen i [adresse].  
  
[adresse] kalkulerer med, at knap 100 ejendomme vil tilslutte sig fjernvarme indenfor 9 år. Påbud om 
tilslutningspligt i projektområdet er en væsentlig forudsætning for projektets gennemførelse.  
  
I projektområdet vil alle ejendomme, hvor det er muligt, blive pålagt tilslutningspligt ved godkendelse af projektet. 
Tilslutningspligten omfatter også nybyggeri indenfor projektområdet, der kan ses på side 6 i vedlagte projektforslag 
(bilag 1).  
  
Ifølge tilslutningsbekendtgørelsens § 15, kan følgende kategorier af eksisterende bebyggelse ikke kræves tilsluttet et 
kollektivt varmeforsyningsanlæg:  
  
· bygninger, hvor omstilling til kollektiv varmeforsyning vil være uforholdsmæssig bekostelig  
· bygninger, der er indrettet med vedvarende energianlæg, som kan dække mere end halvdelen af bygningens 
energiforbrug til opvarmning og forsyning med varmt vand  
· bygninger, hvor overskudsvarme fra produktionsvirksomhed dækker mere end halvdelen af bygningens 
energiforbrug til opvarmning og forsyning med varmt vand  
 
Teknik- og 
Miljøudvalget 
2. marts 2015 
Sagsnr. 710-2013-
19697 
Dok.nr. 710-2015-
27601 
Sagsbehandler 
DPLVSO 
  
Tidl. politisk behandling 
  
Forventet sagsgang 
TM-U, høring, TM-U, ØK, BY 
Lovgrundlag 
Lov om varmeforsyning.  
· bygninger, der påregnes nedrevet inden for en kortere årrække  
· bygninger, der ikke er beregnet til at være konstant opvarmet i fyringssæsonen  
· eksisterende lavenergibygninger. 
  
Derudover har kommunen mulighed for at dispensere fra tilslutningspligten i følgende tilfælde: 
  
· for folkepensionister, der har bopæl på deres ejendom  
· for ny bebyggelse, der opføres som lavenergibyggeri. 
  
Eksisterende bebyggelse, der pålægges tilslutningspligt, har en frist på ni år til at tilslutte sig fjernvarmen.  
  
Hvis ejer indenfor den niårige frist ønsker at ændre eller udskifte væsentlige varmeinstallationer, skal ejer anmelde 
det til [adresse] og til [adresse]. Anmeldelsen skal ske inden installationen gennemføres. 
Kommunen kan i den forbindelse kræve ejendommen tilsluttet fjernvarmenettet, også selv om fristen på ni år ikke er 
udløbet. 
  
VURDERING 
Teknik og Kultur vurderer, at det vil understøtte udbredelsen af fjernvarme at pålægge tilslutningspligt i [adresse] og 
Vitten og for de eksisterende ejendomme mellem de to landsbyer. 
  
Samfundsøkonomiske beregninger viser samtidigt, at det er mere fordelagtigt at udbrede fjernvarme til området end 
at bibeholde de nuværende opvarmningsformer.  
  
Brugerøkonomiske beregninger viser, at ejendomme med oliefyr og elvarme vil kunne halvere den årlige 
varmeregning ved at skifte til fjernvarme. For ejendomme med træpillefyr vil fjernvarme fra Hinnerup ikke være en 
billigere løsning, men til gengæld en lettere og mere driftssikker form for varmeforsyning. 
  
ØKONOMI 
Hvis Byrådet vedtager at indføre tilslutningspligt til [adresse] i projektområdet, sørger Teknik og Kultur for,
at tilslutningspligten bliver tinglyst på alle de berørte matrikler. Forventet udgift ca. 10.000 kr. i alt, som [adresse] 
Kommune afholder. 
  
Ifølge lov om lån til betaling af ejendomsskatter, har pensionister mulighed for at få lån fra kommunen til betaling af 
tilslutningsafgiften, hvis deres ejendom pålægges tilslutningspligt til kollektiv varmeforsyning. Det er dog blandt andet 
en betingelse, at de pågældende ejere har en vis friværdi i ejendommen. De nærmere betingelser herfor kan ses på 
kommunens hjemmeside.  
  
Teknik og Kultur anslår, at ejerne af mindst 32 ejendomme i [adresse] og Vitten er folkepensionister. Dermed vil de 
kunne søge Favrskov Kommune om lån til betaling af det samlede tilslutningsbidrag på ca. 32.000 kr., i alt godt 1 
mio.kr. Antallet af efterlønnere og førtidspensionister, der eventuelt også kunne være berettigede til lån, kendes ikke. 
  
INDDRAGELSE 
[adresse] har afholdt borgermøder om projektet i [adresse] og Vitten i november 2014. Møderne er blevet 
til i samarbejde med lokale interessegrupper. Derudover har Hinnerup Fjernvarme informeret om projektet via deres 
hjemmeside, hvor interesserede borgere også har haft mulighed for at få foretaget konkrete beregninger af, hvad det 
vil koste at skifte til fjernvarme. 
  
Flere borgere i [adresse] og Vitten har herefter givet udtryk for, at de ønsker fjernvarmeforsyning. [adresse] 
vurderer derfor, at godt halvdelen af ejendommene vil tilslutte sig med det samme, og at resten af ejendommene vil 
være tilsluttet efter ni år. 
  
Tilslutningsprojektet sendes i høring ved samtlige berørte grundejere med fire ugers høringsfrist. I denne periode kan 
ejerne afgive høringssvar og anføre, hvis de mener, deres ejendom skal undtages fra påbuddet om tilslutningspligt. 
  
Godkendes projektet endeligt, sender Favrskov Kommune skriftligt påbud til samtlige berørte grundejere med 
orientering om klagemulighed over kommunens afgørelse. Energiklagenævnet er myndighed, og klagefristen er fire 
uger. 
  
INDSTILLING 
Direktøren for Teknik og Kultur indstiller til Teknik- og Miljøudvalget:  
  
1.    At sende ”Tilslutningsprojekt vedrørende udvidelse af forsyningsområde til [adresse] og Vitten ved Hinnerup 
Fjernvarme A.m.b.a.” i høring hos de berørte grundejere inden endelig politisk behandling af projektet.   
  
BESLUTNING 
  
Bilag 
  
  
  
  
Teknik- og Miljøudvalget, 2. marts 2015: 
Fraværende: Ernst Hansen 
  
Godkendt. 
Bilag 1, [adresse] vedr. udvidelse af 
forsyningsområde til [adresse] og Vitten ved 
Hinnerup Fjernvarme A.m.b.a. 
710-2015-32598 
